Document ID: 31991D0637

Komisijas lēmums
(1991. gada 3. decembris),
ar ko izveido modeli ziņojumam, kas pārraidāms ar datoru tīkla "Animo" palīdzību
(91/637/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1990. gada 26. jūnija Direktīvu 90/425/EEK attiecībā uz veterinārām un zootehniskām pārbaudēm, kas piemērojamas Kopienas iekšējā noteiktu dzīvu dzīvnieku un produktu tirdzniecībā ar mērķi pilnveidot iekšējo tirgu [1], kurā jaunākie grozījumi izdarīti ar Regulu (EEK) Nr. 91/496/EEK [2], un jo īpaši tās 20. panta 3. punktu,
tā kā 1991. gada 19. jūlijā Komisija pieņēma Lēmumu 91/398/EEK par datoru tīklu, kas savieno veterinārās iestādes ("Animo") [3];
tā kā, lai nodrošinātu tīkla vienmērīgu darbību, vajadzētu izveidot modeli ziņojumam, ko pārraida kompetentās veterinārās iestādes;
šajā lēmumā paredzētie pasākumi saskan ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU:
1. pants
Ziņojums, kas ir pārraidāms ar datoru tīkla "Animo" palīdzību, atbilst pielikumā noteiktajam paraugam.
2. pants
Šo lēmumu pārskata līdz 1992. gada 31. decembrim, ņemot vērā veterināro noteikumu attīstību, jo īpaši to noteikumu attīstību, kuri attiecas uz sertifikācijas prasībām.
3. pants
Šis lēmums ir adresēts dalībvalstīm.
Briselē, 1991. gada 3. decembrī

Labels: 12
3
6